google/wiki40b huggingface dataset:
राजा शिवप्रसाद 'सितारेहिन्द'

राजा शिवप्रसाद 'सितारेहिन्द' (३ फरवरी १८२४ -- २३ मई १८९५) हिन्दी के उन्नायक एवं साहित्यकार थे। वे शिक्षा-विभाग में कार्यरत थे। उनके प्रयत्नों से स्कूलों में हिन्दी को प्रवेश मिला। उस समय हिन्दी की पाठ्यपुस्तकों का बहुत अभाव था। उन्होंने स्वयं इस दिशा में प्रयत्न किया और दूसरों से भी लिखवाया। आपने 'बनारस अखबार(1845)' नामक एक हिन्दी पत्र निकाला और इसके माध्यम से हिन्दी का प्रचार-प्रसार किया।तथा यह पत्रिका साप्ताहिक थी। इनकी भाषा में फारसी-अरबी के शब्दों का अधिक प्रयोग होता था।
राजा साहब 'आम फहम और खास पसंद' भाषा के पक्षपाती और ब्रिटिश शासन के निष्ठावान् सेवक थे। भारतेंदु हरिश्चंद्र ने इन्हें गुरु मानते हुए भी इसलिए इनका विरोध भी किया था। फिर भी इन्हीं के उद्योग से उस समय परम प्रतिकूल परिस्थितियों में भी शिक्षा विभाग में हिंदी का प्रवेश हो सका। साहित्य, व्याकरण, इतिहास, भूगोल आदि विविध विषयों पर इन्होंने प्राय: ३५ पुस्तकों की रचना की जिनमें इनकी 'सवानेह उमरी' (आत्मकथा), 'राजा भोज का सपना', 'आलसियों का कोड़ा', 'भूगोल हस्तामलक' और 'इतिहासतिमिरनाशक' उल्लेख्य हैं।

जीवन परिचय

शिवप्रसाद सितारेहिंद का जन्म बनारस की 'भाट की गली' में माघ शुक्ल द्वितीया, संवत् १८८० तदनुसार ३ फरवरी १८२४ को जैन परिवार में हुआ था। जागेश्वर महादेव की कृपा से उत्पन्न समझकर नाम शिवप्रसाद रखा गया। घर पर और स्कूल में संस्कृत, हिंदी, बँगला, फारसी, अरबी और अँगरेजी की शिक्षा प्राप्त की।
इनके पिता का नाम गोपीचंद था। पूर्वजों का मूल स्थान रणथंभोर था। वंश के मूल पुरुष गोखरू से ग्याहरवीं पीढ़ी में उत्पन्न भाना नामक इनका पूर्वज अलाउद्दीन खिलजी के साथ रणथंभोर विजय के बाद चंपानेर चला गया। इनके एक पूर्वज को शाहजहाँ ने 'राय' की और दूसरे पूर्वज को मुहम्मदशाह ने 'जगत्सेठ' की उपाधि दी थी। नादिरशाही में परिवार के दो आदमियों के मारे जाने पर इनका परिवार मुर्शिदाबाद चला गया। बंगाल के सूबेदार कासिम अली खाँ के अत्याचारों से तंग आकर इनके दादा राजा अँग्रेजों से मिल गए जिसपर सूबेदार ने उन्हें कैद कर लिया। किसी प्रकार वहाँ से भागकर ये बनारस चले आए और यहीं बस गए।
जब शिवप्रसाद जी ग्यारह साल के थे, पिता का देहांत हो गया। सत्रह साल की उम्र में ही भरतपुर के राजा की सेवा में गए और राज्य के वकील का पद प्राप्त किया। तीन साल बाद नौकरी छोड़ दी। कुछ दिन बेकार रहकर सन् १८४५ में ब्रिटिश सरकार की सेवा स्वीकार की और सुबराँव के सिख युद्ध में सर हेनरी लारेंस की जासूस के रूप में सहायता की। तत्पश्चात् शिमले की एजेंटी के मीर मुंशी नियुक्त हुए। सात साल बाद नौकरी छोड़ काशी चले आए परंतु शीघ्र ही गवर्नर जनर के एजेंट के आग्रह पर पुन: मीर मुंशी का पद स्वीकार किया और दो ही सालों के भीतर पहले बनारस में शिक्षा विभाग के संयुक्त इंस्पेक्टर और तत्पश्चात् बनारस और इलाहाबाद के स्कूल इंस्पेक्टर नियुक्त हुए। सन् १८७२ ई. में सी. आई. ई. और सन् १८८७ ई. में लार्ड मेयो ने उन्हें इंपीरियल कौंसिल का सदस्य बनाया जहाँ एलबर्ट बिल का विरोध कर उन्होंने उसे पारित न होने दिया। सन् १८७८ ई. में सरकारी नौकरी से पेंशन ले ली। १८७० में 'सितारेहिन्द' तथा १८७४ में 'राजा' का खिताब मिला। यह इच्छा कि 'काशी की मिट्टी जल्द काशी में मिले' २३ मई सन् १८९५ ई. को पूरी हुई।
प्रहसन कुतर्क

प्रहसन कुतर्क (लातिनी: reductio ad ridiculum, अंग्रेज़ी: appeal to ridicule) तर्कशास्त्र में ऐसे मिथ्या तर्क (ग़लत तर्क) को कहते हैं जिसमें किसी दावे को उपहासजनक तरीक़े से प्रस्तुत करके उसका मज़ाक़ बनाकर या खिल्ली उड़ाकर उसे झुठा ठहराने का ग़लत प्रयास किया जाए। अक्सर इसमें मूल दावे को अवैध अतिशयोक्ति या तथ्यों के साथ बताया जाता है ताकि उसपर आक्रमण करने में आसानी रहे।
२०७९ ईसा पूर्व

२०७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वास्तुकल एवं नियोजन विभाग, रुड़की

भारतीय प्रौद्योगिकी संस्थान रूड़की में वास्तुकल पाठ्यक्रम 1956-57 में प्रारंभ किया गया। 1961 में इस विभाग को इसके अपने परिसर में ले जया गया। बी आर्क पाठ्यक्रम को दिसंबर 1961 में भारतीय वास्तुविद संस्थान द्वारा मान्यता प्रदान की गई।
विशिष्टता विभाग 1969-1970 में भारत में सर्वप्रथम वास्तुकला में स्नातकोत्तर पाठ्यक्रम (बी.आर्क) स्थापित करने की रखता है। 1973-74 मे6 इसे ग्राम्य व नगर नियोजन में स्नातकोत्तर उपधि (एम.यू.आर.पी.) के स्वतंत्र पाठ्यक्रम के रूप में उच्चीकृत कर दिया गया। केवल सर्वोत्तम छात्रों को प्रौद्योगिकी शिक्षा प्रदान करने के उद्देश्य से विभाग अपने विभिन्न शैक्षणिक कार्यक्रमो में चयन करते समय अत्यधिक सावधानी बरतता है। विभाग कें संकाय सदस्य ज्ञान के नये आयाम खोजने, छात्रों को अत्याधुनिक प्रौद्योगिकी ज्ञान उपलब्ध कराने तथा आने वाली इंजीनियरिंग समस्याओं पर तकनीकी सलाह प्रदान करने हेतु परिश्रम रत हैं।
ग्लेन टर्नर

ग्लेन मैटलैंड टर्नर (जन्म 26 मई 1947, अंग्रेज़ी: Glenn Turner) क्रिकेट खिलाड़ी है जो राष्ट्रीय न्यूजीलैंड क्रिकेट टीम के लिये 1969 से 1983 तक खेलते थे। वह न्यूजीलैंड के सर्वश्रेष्ठ और सबसे अधिक उर्वर बल्लेबाज थे। डुनेडिन में जन्मे ग्लेन ने 41 टेस्ट और 41 ही एक दिवसीय अंतर्राष्ट्रीय मैचों में न्यूजीलैंड का प्रतिनिधित्व किया। उन्होंने वॉस्टरशायर काउंटी क्रिकेट क्लब की तरफ से भी पर्याप्त क्रिकेट खेला। टेस्ट में उन्होंने 44.64 की औसत से 2,991 रन सात शतक लगाकर बनाए। वनडे में 1,598 रन 47.00 की औसत 3 शतक लगाकर बनाए। उनकी कुछ उपलब्धियों में 1975 क्रिकेट विश्व कप में सबसे ज्यादा रन बनाने वाले बल्लेबाज, सबसे बड़ी एक दिवसीय पारी (201 गेंद) और प्रथम श्रेणी में 100 शतक शामिल है।
कार्तिक शुक्ल द्वादशी

कार्तिक शुक्ल द्वादशी भारतीय पंचांग  के अनुसार आठवें माह की बारहवी तिथि है, वर्षान्त में अभी १३८ तिथियाँ अवशिष्ट हैं।
झांसी लक्ष्मी बोचा

झांसी लक्ष्मी बोचा भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के विजयनगरम चुनाव क्षेत्र से १५ वीं लोकसभा के लिए सदस्य निर्वाचित हुए हैं।
लैंडफॉल द्वीप

इतिहास

यह द्वीप २००४ के हिन्द महासागर भूकंप व सुनामी के कारण बुरी तरह प्रभावित हुआ था, जिसके कारण बुनियादी ढांचे को नुकसान पहुंचा था।

भौगोलिक स्थिति

यह द्वीप उत्तरी अंडमान द्वीप और म्यांमार के कोको द्वीप समूह के बीच स्थित है। यह उत्तरी अंडमान द्वीप से क्लूज पैसेज द्वारा अलग किया गया है। इसका क्षेत्रफल 3.1 कि॰मी² (33,000,000 वर्ग फुट) है।
सती प्रथा

प्राचीन सन्दर्भ

इस प्रथा को इसका यह नाम देवी सती के नाम से मिला है जिन्हें दक्षायनी के नाम से भी जाना जाता है। हिन्दू धार्मिक ग्रंथों के अनुसार देवी सती ने अपने पिता दक्ष द्वारा अपने पति महादेव शिव के तिरस्कार से व्यथित हो यज्ञ की अग्नि में कूदकर आत्मदाह कर लिया था। सती शब्द को अक्सर अकेले या फिर सावित्री शब्द के साथ जोड़कर किसी "पवित्र महिला" की व्याख्या करने के लिए प्रयुक्त किया जाता है।

सती प्रथा के कारण

प्राचीन काल में सती प्रथा का एक यह भी कारण रहा था। आक्रमणकारियों द्वारा जब पुरुषों की हत्या कर दी जाती थी, उसके बाद उनकी पत्नियाँ अपनी अस्मिता व आत्मसम्मान को महत्वपूर्ण समझकर स्वयमेव अपने पति की चिता के साथ आत्मत्याग करने पर विवश हो जाती थी।
कालांतर में महिलाओं की इस स्वैच्छिक विवशता का अपभ्रंश होते-होते एक सामाजिक रीति जैसी बन गयी, जिसे सती प्रथा के नाम से जाना जाने लगा।

सती प्रथा का अन्त

ब्रह्म समाज के संस्थापक राजा राममोहन राय ने सती प्रथा के विरुद्ध समाज को जागरूक किया। जिसके फलस्वरूप इस आन्दोलन को बल मिला और तत्कालीन अंग्रेजी सरकार को सती प्रथा को रोकने के लिये कानून बनाने पर विवश होना पड़ा था। अन्तत: उन्होंने सन् 1829 में सती प्रथा रोकने का कानून पारित किया। इस प्रकार भारत से सती प्रथा का अन्त हो गया।
हैदरबाद के  छठे निज़ाम- महबूब अली खान ने स्वयं 12 नवंबर,1876 को एक चेतावनी घोषणा जारी किया और कहा, अब यह सूचित किया गया है कि यदि भविष्य में कोई भी इस दिशा में कोई कार्रवाई करता है, तो उन्हें गंभीर परिणामों का सामना करना पड़ेगा। अगर तलुकादार, नवाब, जगदीड़, ज़मीनदार और अन्य इस मामले में लापरवाही और लापरवाही पाए जाते हैं, सरकार द्वारा उनके खिलाफ गंभीर कार्रवाई की जाएगी "1987 में दिवराला गाव (सीकर)की माँहनसिंह की पत्नी रूपकंवर अंतिम सतीहुई थी उसके बाद 1988 में भारत सरकार ने सती प्रथा कानून बना दिया।
नीरव मोदी

प्रारम्भिक जीवन

नीरव मोदी का जन्म जामनगर, गुजरात में हुआ था, परन्तु उसकी परवरिश एंटवर्प, बेल्जियम में हुई। उसका परिवार कई पीढ़ियों से हीरों के कारोबार में रहा है। उसके दादा चेन्नई और सिंगापुर में रहते थे, और जब वह १९ वर्ष का हुआ, तो वह अपने पिता के साथ अपने चाचा के व्यवसाय में काम करने के लिए मुंबई आ गया। मुंबई आकर उसने व्हार्टन स्कूल में पढाई की, और फिर उच्च शिक्षा के लिए यूनिवर्सिटी ऑफ़ पेंसिल्वेनिया में दाखिला लिया।

कार्यक्षेत्र

कला और डिजाइन में उसकी दिलचस्पी युवावस्था में यूरोप के विभिन्न संग्रहालयों का दौरा करने पर शुरू हुई। १९८९ में भारत जाने के बाद, और हीरा व्यापार के सभी पहलुओं में प्रशिक्षण प्राप्त करने के बाद, १९९९ में उसने फायरस्टोन (अब 'फायरस्टार') कंपनी की स्थापना की, जो एक हीरा सोर्सिंग और ट्रेडिंग कंपनी है। फायरस्टार भारत में रियो टिंटो के अर्गेले गुलाबी हीरे का अनन्य वितरक है। २००२ में उसकी कंपनी ने अनुबंध के आधार पर गहनों का उत्पादन करना शुरू किया। संयुक्त राज्य अमेरिका में उसने २००५ में फ्रेडरिक गोल्डमैन, और २००७ में सैंडबर्ग और सिकोरस्की और ए. जेफ कंपनियों का अधिग्रहण किया। 
२०१० में एक १२-कैरेट के पेअर-आकार के पुराने हीरे के साथ "गोलकुंडा लोटस नेकलेस" को डिजाइन करने के बाद, वह अच्छी तरह से प्रसिद्ध हो गया। यह हीरा पहली बार १९६० के दशक में बेचा गया था, और इस पर फिर पोलिश किया गया था। मोदी के डिज़ाइन किया इस नेकलेस में सफेद और गुलाबी हीरों की लैटी दिखाई गई थी। यह हीरा हांगकांग में क्रिस्टी की सूची के कवर पर शामिल था, और २०१० में ही इसे ३.६ मिलियन यूएस डॉलर की कीमत पर नीलाम किया गया। उसने कई नए डायमंड कटों का अविष्कार किया, जिनमें मोघुल कट, एंडलेस कट, और ऐनरा कट प्रमुख हैं।
२०१० में उसने नई दिल्ली की डिफेंस कॉलोनी में डिजाइनर हीरों की स्टोर शुरू की, और उसके बाद मुंबई के काला घोड़ा में भी उसकी शाखा खोली। इसके बाद दुनिया भर की प्रमुख जगहों में उसने १७ स्टोर और खोले। उसकी तुलना कभी-कभी लॉरेंस ग्रेफ से भी की जाती है, जिन्होंने हाई-एन्ड हीरे बाजार में इसी तरह ही अपना ब्रांड नाम बनाया था।

विवाद

फरवरी २०१८ में, भारत सरकार के केंद्रीय जांच ब्यूरो ने मोदी की जांच शुरू की। सीबीआई ने यह जांच पंजाब नेशनल बैंक की शिकायत पर शुरू की, जिसने आरोप लगाया कि मोदी और उसके सहयोगियों ने बैंक के अधिकारियों के साथ षडयंत्रण कर विदेशी आपूर्तिकर्ताओं के लिए फ़र्ज़ी भुगतान पत्र बनवाये, और २८० करोड़ रूपए (लगभग ४० मिलियन अमरीकी डालर) की धोखाधड़ी की। यद्यपि अब तक केवल २८० करोड़ रूपए की धोखाधड़ी के ही प्रत्यक्ष प्रमाण उपलब्ध हैं, परन्तु पंजाब नेशनल बैंक के नुकसान की संभावित राशि ११,००० करोड़ रुपए तक भी हो सकती है। पंजाब नेशनल बैंक के आग्रह पर अब प्रवर्तन निदेशालय (ईडी) भी धोखाधड़ी के इस मामले में नजर रख रहा है।
सियेना

सियेना इटली का एक प्राचीन नगर है। सियेना के ऐतिहासिक स्थलों को विश्व धरोहर स्थल घोषित किया जा चुका है। ५०,००० से कुछ अधिक आबादी वाला यह शहर सियेना प्रांत की राजधानी भी है।
फ़अ

(वियतनामी: Phở) वियतनाम के खाने में एक पतला शोरबा होता है जिसमें नूडल डलें हों। यह नूडल अक्सर चावल के बने होते हैं और उनके साथ शोरबे में एशियाई तुलसी, पोदीना, नीम्बू और मूंग के अंकुर डाले जाते हैं। इसमें अक्सर कोई-न-कोई मांस भी डला होता है हालांकि सोयाबीन से बना टोफ़ू भी डाला जाता है। इस पकवान का वियतनाम की राजधानी हानोई से ख़ास सम्बन्ध है जहाँ दुनिया का सबसे पहला फ़अ परोसने वाला रेस्तरां १९२० के दशक में खुला था।
नल-नील

नल-नीलका विवरण रामायण में आता हैं। उन्होंने सागर के ऊपर सेतु का निर्माण किया था।
बुलन्द दरवाज़ा

बुलन्द दरवाज़ा, भारत के उत्तर प्रदेश प्रांत में आगरा शहर से ४३ किमी दूर फतेहपुर सीकरी नामक स्थान पर स्थित एक दर्शनीय स्मारक है। इसका निर्माण अकबर ने १६०२ में करवाया था। बुलन्द शब्द का अर्थ महान या ऊँचा है। अपने नाम को सार्थक करने वाला यह स्मारक विश्व का सबसे बडा़ प्रवेशद्वार है। हिन्दू और फारसी स्थापत्य कला का अद्भुत उदाहरण होने के कारण इसे "भव्यता के द्वार" नाम से भी जाना जाता है। 
अकबर द्वारा गुजरात पर विजय प्राप्त करने की स्मृति में बनवाए गए इस प्रवेशद्वार के पूर्वी तोरण पर फारसी में शिलालेख अंकित हैं जो १६०१ में दक्कन पर अकबर की विजय के अभिलेख हैं। ४२ सीढ़ियों के ऊपर स्थित बुलन्द दरवाज़ा ५३.६३ मीटर ऊँचा और ३५ मीटर चौडा़ है। यह लाल बलुआ पत्थर से बना है जिसे सफेद संगमरमर से सजाया गया है। दरवाजे के आगे और स्‍तंभों पर कुरान की आयतें खुदी हुई हैं। यह दरवाजा एक बड़े आँगन और जामा मस्जिद की ओर खुलता है। समअष्टकोणीय आकार वाला यह दरवाज़ा गुम्बदों और मीनारों से सजा हुआ है। 
दरवाजे़ के तोरण पर ईसा मसीह से संबंधित कुछ पंक्तियाँ लिखी हैं जो इस प्रकार हैं: "मरियम के पुत्र यीशु ने कहा: यह संसार एक पुल के समान है, इस पर से गुज़रो अवश्य, लेकिन इस पर अपना घर मत बना लो। जो एक दिन की आशा रखता है वह चिरकाल तक आशा रख सकता है, जबकि यह संसार घंटे भर के लिये ही टिकता है, इसलिये अपना समय प्रार्थना में बिताओ क्योंकि उसके सिवा सब कुछ अदृश्य है" बुलंद दरवाज़े पर बाइबिल की इन पंक्तियों की उपस्थिति को अकबर को धार्मिक सहिष्णुता का प्रतीक माना जाता है।
क्वानटीको

सारांश

एक समूह जो क्वानटीको नामक जगह में एफ़बीआई अकादमी में जुड़ता है। सभी की अलग अलग अभिलाषा होती है। लेकिन यह सभी एक बहुत बड़े आतंकवादी हमले के मुख्य आरोपी बन जाते हैं। वही हमला जो 11 सितम्बर 2001 को न्यूयॉर्क शहर में हुआ था।

विकास

इसके बारे में एबीसी स्टुडियो ने 17 सितम्बर 2014 को खुलासा किया था कि वह जोशुआ सफ्रन द्वारा लिखी गई कहानी द्वारा बनाए जा रहे धारावाहिक को खरीदेगी। जिसका निर्माण मार्क गॉर्डन कंपनी कर रही है।
श्रुति मर्चेंट

श्रुति मर्चेंट एक भारतीय कोरियोग्राफर है जो वैभववी मर्चेंट की छोटी बहन हैं। वह भारतीय शास्त्रीय नृत्य, कथक और भरतनाट्यम में प्रशिक्षित है। उन्होंने अपने कैरियर की शुरुआत अपनी बहन वैभिवी मर्चेंट की बहुत सी हिंदी फिल्मों के नृत्य को कोरियोग्राफ करके की थी। उन्होंने जब तक है जान, धूम ३, आइया, कुर्बान, दिल बोले हदीपिया, दिल्ली ६, लकी के अवसर, रब ने बाना दी जोड़ी, दोस्तीना, थोडा प्यार थोडा जादू, भूनानाथ, ताशान, आजा नच ले, झूम बारबार झूम, तारा रम पम, धूम 2, उमराव जाह्न, क्रिश, बंटी अबरबली, दिल मांगे मोरे, स्वदेस, वीर-ज़ारा, धूम, फिदा, लक्ष्मण, मुस्काण, बागबान, कुच ना कहो, कल हो ना हो, देवदास इत्यादि फिल्मों में डांस कोरियोग्राफ किया है। श्रुति ने फिल्म आजा नाच ले में चरमपंथ ट्रैक 'कोई पत्थर से ना मरे' के लिए कदम निर्देशित किए हैं, जिसे कई पुरस्कार भी मिले हैं। 
उन्होंने कोरियोग्राफर के रूप में अपनी शुरुआत "लेडीज़ व/स रिकी बहल" के "ठग ले" से की थी जिसे सर्वश्रेष्ठ कोरियोग्राफी के लिए बिग एंटरटेनमेंट अवार्ड भी प्राप्त हुआ था। २०१३ में उन्होंने जी टीवी के डांस रियलिटी शो "डांस इंडिया डांस-सीजन 4" पर एक न्यायाधीश के रूप में अपना टीवी कैरियर प्रारम्भ किया। पांच साल तक अमरीका, कनाडा, ऑस्ट्रेलिया, न्यूजीलैंड, स्विटजरलैंड, ब्रिटेन, जर्मनी, इटली, फ्रांस, स्पेन, नीदरलैंड, रोमानिया, दक्षिण अफ्रीका, चीन, सिंगापुर, थाईलैंड जैसे देशों का दौरा करते हुए उन्होंने अपनी बड़ी बहन वैभववी मर्चेंट और अपने दादा के जीवन पर आधारित एक शो किया नाटकीय संगीत दल "द मर्चेंट्स बोलीवुड की" सहायक कोरियोग्राफर के रूप में। 
जनवरी २०११ में उन्होंने खुद की मनोरंजन कंपनी "क्वीनसेन्सनेस एंटरटेनमेंट प्रोडक्शन" की शुरुआत की, जिसका उद्देश्य भारतीय मनोरंजन बाज़ार में व्यावसायिक थिएटर लाने के लिए था। उन्होंने भारत के पहले अंतर्राष्ट्रीय नाट्य संगीत उत्पादन "ताज एक्स्प्रेस" का निर्माण और निर्देशन किया। उस शो का प्रीमियर १० जुलाई २०११ को जमशेद भाभा थियेटर (एनसीपीए) मुंबई में हुआ और जून २०१२ में एस्प्लेनेड थियेटर में सिंगापुर में उसका विश्व प्रीमियर हुआ। उसके बाद दिसंबर २०१२ में उन्होंने चीन का दौरा किया, जिसमें चीन के १० विभिन्न शहरों में २५ से अधिक शो पूरे किए गए। 
जून २०१३ में उन्होंने अपने दूसरे नाट्य संगीत "ताज एक्सप्रेस द बॉलीवुड बॉयज़ल" का निर्देशन किया, जिसका नाम "बॉलीवुड एक्सप्रेस" के तहत किया गया, जिसमें उन्होंने नवंबर-दिसंबर २०१३ में फ्रांस के ३६ शहरों में ४५ शो पूरे किए थे।
भुवनेश्वर कुमार

प्रथम श्रेणी क्रिकेट जीवन

भुवनेश्वर कुमार ने १७ साल की उम्र में बंगाल के खिलाफ प्रथम श्रेणी क्रिकेट जीवन का आगाज़ किया। 2008-09 के सत्र में कुमार घरेलू क्रिकेट के पहले ऐसे खिलाड़ी बन गये जिसने सचिन तेंदुलकर को प्रथम श्रेणी क्रिकेट में शून्य पर ऑउट किया। इस सत्र में अच्छे प्रदर्शन के आधार पर कुमार को आईपीएल में आरसीबी की ओर से जेस्सी राईडर के स्थान पर खेलने का करार मिल गया।

अंतरराष्ट्रीय क्रिकेट जीवन

भुवनेश्वर कुमार ने अपना अंतरराष्ट्रीय क्रिकेट जीवन २०१२ में भारत-पाकिस्तान के ट्वेंटी ट्वेंटी सीरिज से शुरु किया था।

आईपीएल

इंडियन प्रीमियर लीग में रॉयल चैलेंजर्स बैंगलुरू के लिए खेल चुके कुमार ने इस प्रतियोगिता के छठें संस्करण में पुणे वारियर्स इंडिया की टीम का प्रतिनिधित्व किया। फिर आईपीएल के अगले यानि ७वें संस्करण में नई टीम सनराइजर्स हैदराबाद में शामिल हुए और तभी से उसी टीम के लिए खेलते आ रहे हें।
शेख दीन मुहम्मद

पाकिस्तानी राजनेता और पाकिस्तान के प्रांत, सिंध के पूर्व राज्यपाल।
और्ली हवाई अड्डा

यह एक प्रमुख हवाई अड्डा हैं |
पोल्स्की सेनोवेत्स

इतिहास

गांव की स्थापना XIX शताब्दी में आसपास के इलाकों सरनिट्सा, ग्लोगोटा, और डनलवेवी सुवंदज़िव के एकीकरण के बाद हुई थी।
ट्रिपल एक्स सिंड्रोम

ट्रिपल एक्स सिंड्रोम जिसे ट्राइसोमी भी कहा जाता हैं, एक अनुवांशिक विकार हैं जिसमे महिला की प्रत्येक कोशिका में एक अतिरिक्त एक्स गुणसूत्र की उपस्तिथि पाई जाती हैं। इससे प्रभावित लोग अक्सर औसत से अधिक लम्बे होते हैं। आमतौर पर उनमे कोई अन्य शारीरिक अंतर नहीं पाए जाते हैं, व सामान्य प्रजनन क्षमता होती हैं। कभी कभी सीखने में कठिनाईयां, दौरे या गुर्दे की समस्याएं देखी जाती हैं। 
ट्रिपल एक्स एक  यादृच्छिक घटना के कारण हैं। ट्रिपल एक्स या तो माँ के प्रजनन कोशिकाओं के विभाजन के समय या फिर शिशु के प्रारंभिक विकास के दौरान कोशिकाओ के विभाजन के समय भी हो सकता हैं। इसका एक रूप वह भी हो सकता हैं जिसमे शरीर में कोशिकाओं के केवल एक प्रतिशत में भी ट्रिपल एक्स(xxx) हो सकता हैं। इसका निदान गुणसूत्र विश्लेषण के द्वारा किया जाता हैं। 
इसके उपचार में भाषण चिकित्सा, शारीरिक चिकित्सा, और परामर्श चिकित्सा शामिल हो सकते हैं। यह १००० महिलाओं में से १% महिलाओं को प्रभावित करता हैं। ऐसा मन जाता हैं कि ९०% लोगो में इसका निदान नहीं किया जाता क्युकी उनमे कोई लक्षण नहीं दिखाए देते या फिर बहुत कम लक्षण दिखते हैं। इसका सबसे पहला मामला साल १९५९ में पाया गया था।

संकेत और लक्षण

चूंकि ट्रिपल एक्स से ग्रस्त महिलाओं में विशाल तौर पर निदान नहीं हो पाता इसीलिये इस सिंड्रोम के सामान्यीकरण करना बहुत मुश्किल हैं। जिन नमूनों को अध्ययन किया गया वह बहुत छोटे व गैर-प्रतिनिधित्व थे। सभी मादा कोशिकाओं में बैरोनीकरण, निष्क्रियता, और बर्र शरीर (बार बॉडी) के गठन के कारण सिर्फ एक ही एक्स गुणसूत्र सक्रीय होता हैं। ट्रिपल एक्स से ग्रस्त व्यक्तियों में प्रत्येक कोशिका में डॉ बार बॉडी (बर्र शारीर) होते हैं, जिसके कारण अधिकांश व्यक्तियों में हल्का प्रभाव या की प्रभाव नहीं होता। इसके लक्षण हर व्यक्ति में भिन्न हो सकते हैं, कुछ महिला दुसरो की तुलना में अधिक प्रभावित हो सकती हैं।
लक्षणों में लम्बा आकार, ऊर्ध्वाधर त्वचा के गुंबद शामिल हो सकते हैं जो आंखों के आंतरिक कोनों (महाकाव्य फोल्ड), खराब मांसपेशियों की टोन और  पाचवे उंगली में वक्र को चौथे स्थानांतरित कर सकते हैं। माईक्रोसिफलाई, छोटा सर भी हो सकता हैं। ट्रिपल एक्स से ग्रस्त महिलाओं में औसतन रूप से लम्बे होने के अलावा और कोई  अवलोकन या भौतिक विसंगति नहीं दिखाई देती। इससे प्रभावित लोगो में खराब समन्वय उपस्थित हो सकता हैं व स्कोलियोसिस होने की सम्भावना की उच्च दर होती हैं। 
ट्रिपल एक्स से प्रभावित महिलाओं में भाषा का विकास देरी से होता हैं, व आईक्यू २० अंको से कम पाया जाता हैं। आत्म-सम्मान की कमी, चिंता, और अवसाद इन लोगो में आम हैं।

कारण

ट्रिपल एक्स सिंड्रोम वंशानुक्रमित नहीं हैं, आमतौर पर यह प्रजनन कोशिकाओं के गठन के दौरान एक घटना के कारण होता हैं। नोडिसजंक्शन नामक सेल डिवीजन में एक त्रुटि के परिणामस्वरूप अतिरिक्त गुणसूत्रों के साथ प्रजनन कोशिकाएं हो सकती हैं। उदाहरण के लिए, एक शुक्राणु कोशिका गैर-संयोजन के परिणामस्वरूप एक्स गुणसूत्र की एक अतिरिक्त प्रति प्राप्त कर सकता हैं। यदि इनमे से एक भी कोशिका शिशु को अनुवांशिक तौर पर योगदान देती हैं तो बच्चे की प्रत्येक कोशिका में एक अतिरिक्त एक्स होगा।

निदान

विशाल तौर पर ट्रिपल एक्स से प्रभावित महिलाये कभी निदान के लिए नहीं जाती जब तक वह जीवन में अन्य कारणों के लिए निदान नहीं कराती। इसका निदान रक्त परिक्षण के द्वारा भी किया जा सकता हैं।

उपचार

एक स्थिर घर का पर्यावरण इसके कुछ लक्षणों को कम कर सकता हैं।

मरक विज्ञान

ट्रिपल एक्स १००० में से % महिलाओं को हो सकता हैं। आमतौर पर यूनाइटेड स्टेट्स में हर रोज ५-१० बालिकाए ट्रिपल एक्स के साथ जन्म लेती हैं।
प्रेम-प्रतिमा

प्रेम-प्रतिमा एक प्रकार का मानव-आकार कामोत्तेजक उपकरण होता है। लिंग, योनि एवं/अथवा गुदा युक्त इस साधन का प्रयोग स्वतःमैथुन के लिए किया जाता है। सामान्यतः प्रेम-प्रतिमा एक संपूर्ण देह-रुपी पुतली होती है, परन्तु कुछ पुतलियों में केवल धड़, शीर्ष या अन्य आंशिक अंग ही होते हैं। कुछ पुतलियों में विभिन्न भागों को निकाला या लगाया जा सकता हैं।

इतिहास

मुग़लकालीन भारतवर्ष में रसिया व्यक्ति प्रेम-प्रतिमाओं का प्रयोग करते थे। सत्रहवीं सदी में स्पेनिश एवं फ्रेंच नाविक "डेम-दे-वोयाज" (जलयात्रा-सुन्दरी) नामक प्रेम-प्रतिमा का प्रयोग करते थे। लम्बी तथा एकाकी सागर-यात्राओं की अवधि में जब उन्हें काम-लालसा कष्ट देती थी, तो वे इसका सहारा लेकर समय बिताते थे।
बीसवीं सदी में कारखानों में निर्मित प्रेम-प्रतिमाएँ लोकप्रिय हुईं। कहा जाता है कि द्वितीय विश्व युद्ध के समय नाज़ी जर्मनी ने अपने सैनिकों के लिए प्रेम-प्रतिमाओं का उत्पादन किया, परन्तु श्री इवान ब्लोच के अनुसार विश्वसनीय सूत्रों द्वारा इस विवरण को सत्यापित नहीं किया गया है।
१९७० के दशक तक विनाइल, लेटेक्स और सिलिकॉन से निर्मित यथार्थवादी प्रेम-पुतलियाँ का विक्रय होने लगा था। एक बच्चा नीति के चलते चीन में प्रेम-प्रतिमाओं की लोकप्रियता में वृद्धि हुई। जापान में मूलतः प्रेम-प्रतिमाओं को "डच पत्नी" कहा जाता था। वर्त्तमान काल में इस शब्द को केवल हवा से भरी सस्ती गुड़िया के लिए प्रयुक्त किया जाता है। टोक्यो नगर में पुरुष प्रेम-प्रतिमाओं को किराए पर ले सकते हैं।
आधुनिक युग में ग्राहक प्रेम-प्रतिमाओं को अंतरजाल पर खरीद सकते हैं। व्यक्तिगत पसंद के अनुकूल प्रतिमाओं के नाक-नक्श, सौंदर्य, केश रंग, काया वर्ण, कपड़े आदि चुने जा सकते हैं। २१वीं सदी में रोबोट-रुपी प्रेम-प्रतिमाओं के लोकप्रिय होने की सम्भावना है।
अफसर ज़ज़ाई

अंतरराष्ट्रीय कैरियर

अफसर ज़ज़ाई ने साल २००९ के अंडर-१९ क्रिकेट विश्व कप क्वालीफायर में अफगानिस्तान का प्रतिनिधित्व किया था  जहाँ उन्होंने बहुत अच्छा प्रदर्शन किया था। इसके बाद इन्हें २०१० के अंडर-१९ विश्व कप में शामिल किया था।
इन्होंने अफगानिस्तान की राष्ट्रीय टीम के लिए पहली बार कोई मैच साल २०१३ में ११ अक्तूबर को केन्या क्रिकेट टीम के खिलाफ टी२० के रूप में खेला था। इसके बाद २०१४ में संयुक्त अरब अमीरात के खिलाफ पहला वनडे मैच खेला था। भारतीय क्रिकेट टीम के  खिलाफ अफगानिस्तान के पहले टेस्ट मैच के लिए इन्हें भी १६ सदस्यीय टीम में शामिल किया गया।
सूरमा

कहानी

सूरमा अंतरराष्ट्रीय हॉकी खिलाड़ी संदीप सिंह की कहानी बताती हैं, जो दिलजीत दोसांझ द्वारा निभाई गई थी, जिन्हें 2006 में दुर्घटनाग्रस्त बंदूक की गोली मारने के दो साल बाद व्हीलचेयर का इस्तेमाल किया गया था।  फिल्म की टैगलाइन "द हॉकी लीजेंड संदीप सिंह की सबसे महान वापसी कहानी" है। सभी बाधाओं के खिलाफ लड़ते हुए संदीप अपने पैरों पर वापस आ गए और 2008 में अंतरराष्ट्रीय हॉकी में वापसी की। भारत ने 2009 के सुल्तान अजलान शाह कप को अपनी कप्तानी के तहत जीता और 2012 ओलंपिक के लिए अर्हता प्राप्त करने के लिए आगे बढ़े। कहानी में उनके भाई के योगदान का भी उल्लेख है जो इन कठिन समयों के दौरान निरंतर समर्थन के खंभे की तरह खड़े थे और उनकी प्रेमिका को भी दिखाते थे जिन्होंने उन्हें छोड़ दिया था।

बॉक्स ऑफिस

सूरमा ने बॉक्स ऑफिस पर एक कमजोर संग्रह खोला था, जिसने भारत में अपने पहले दिन ₹ 3.20 करोड़ (नेट) एकत्र किया था, दूसरे दिन यह 57.81% से अधिक हो गया और 5.05 करोड़ रुपये से अधिक एकत्र हुआ और यह 2 दिन का कुल संग्रह अब 8.25 करोड़ है । दूसरे दिन तीसरे दिन यह बढ़ता है और यह 5.60 करोड़ तक बढ़ जाता है और अब सोर्मा कुल 1 सप्ताहांत ₹ 13.85 करोड़ है।
२७६१ ईसा पूर्व

२७६१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७६१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अजरबैजान का नाट्यशिल्प

अजरबैजान का नाट्यशिल्प (अज़ेरी: Azərbaycan teatrı) से आशय अजरबैजान के लोगों में प्रचलित नाट्यशिल्प (थिएतर) से है।

इतिहास

अजरबैजान के नाट्यकर्म का इतिहास प्राचीन अवकाशों तथा नृत्यों में छिपा है।
भृङ्गराज

भृंगराज (अंग्रेजी नाम : False Daisy ; वैज्ञानिक नाम : Eclipta alba) आस्टेरेसी (Asteraceae) कुल का पौधा है। यह प्राय: नम स्थानों में उगता है। वैसे तो यह लगभग पूरे संसार में उगता है किन्तु भारत, चीन, थाइलैंड एवं ब्राजील में बहुतायत में पाया जाता है। आयुर्वेद में इसका तेल बालों के लिये बहुत उपयोगी माना जाता है।  
आयुर्वेदिक विशेषज्ञों का मत है कि भृंगराज बालों और लीवर से जुड़ी समस्याओं के लिए लाभदायक है, क्योंकि इसमें केश्य गुण पाया जाता है।
अल्फोरा विवा

यह विश्व का एक प्रमुख आतंकवादी और उग्रवादी संगठन हैं।
ख़ोलोदिलनिक पर्वत

ख़ोलोदिलनिक पर्वत (रूसी: гора́ Холоди́льник, रोपा ख़ोलोदिलनिक; अथवा со́пка Холодильник, सोपका ख़ोलोदिलनिक) रूस के सुदूर पूर्व में स्थित राज्य प्रिमोर्स्की क्राय की राजधानी व्लादिवोस्तोक का सब से ऊँचा पहाड़ है। यह २५७ मीटर (८४३ फ़ुट) की ऊँचाई रखता है और सिख़ोते-अलीन पर्वत शृंखला की एक चोटी है।

नाम का उच्चारण और अर्थ

ध्यान दीजिये कि 'ख़ोलोदिलनिक' में 'ख़' के अक्षर का उच्चारण 'ख' से ज़रा भिन्न है। रूसी भाषा में 'ख़ोलोदिलनिक' का अर्थ 'फ़्रिज' (खाना ठंडा रखने वाला उपकरण) होता है।

भौगोलिक अक्षांश-रेखांश स्थिति

अक्षांश-रेखांश (लैटिट्यूड-लॉन्गीट्यूड) के हिसाब से ख़ोलोदिलनिक पर्वत ४३°८'४३" उत्तर और १३१°५६'२४" पूर्व (43°8′43″N 131°56′24″E) पर स्थित है।